એના દર માર્કેટ-રેટના અનુસંધાનમાં એક ટકો, બે ટકા અને ત્રણ ટકા નક્કી કરવામાં આવતાં EWS, LIG અને MIGના રહેઠાણો દ્વારા સ્ટૅમ્પ-ડ્યુટી અને રજિસ્ટ્રેશન-ફીની રકમનો ફાળો વધવાની ધારણા રાખવામાં આવે છે.હાઉસિંગ ડિપાર્ટમેન્ટના માપદંડ પ્રમાણે રહેઠાણોમાં ૨૫ ચોરસ મીટરના EWS, ૨૫ ચોરસ મીટર (આશરે ૨૭૦ સ્ક્વેર ફીટ)થી વધારે અને ૫૦ ચોરસ મીટર(આશરે ૫૪૦ સ્ક્વેર ફીટ)થી ઓછા ક્ષેત્રફળના LIG અને ૫૦ ચોરસ મીટરથી વધારે અને ૭૦ ચોરસ મીટર (આશરે ૭૫૦ સ્ક્વેર ફીટ)થી ઓછા ક્ષેત્રફળના MIGના ગણવામાં આવ્યા છે.સરકારી અધિકારીઓ માને છે કે નવી પૉલિસીમાં મોટી બાબત એવી છે કે સ્ટૅમ્પ-ડ્યુટીના દર વિશે કોઈ અસ્પષ્ટતા નહીં રહે. અગાઉ સ્ટૅમ્પ-ડ્યુટીની દરેક ચુકવણી રેડી રેક્નર-રેટ પ્રમાણે કરવાની રહેતી હતી. પહેલાં એવું હતું કે એક કરોડ રૂપિયાની કિંમતે ફ્લૅટ ખરીદવામાં આવ્યો હોય અને રેડી રેક્નર-રેટ એની કિંમત દોઢ કરોડ રૂપિયા દર્શાવે તો ખરીદનારે રેડી રેક્નર-રેટની પાંચ ટકા રકમ સ્ટૅમ્પ-ડ્યુટીરૂપે ચૂકવવાની રહે છે, પરંતુ હવે દરેક ખરીદનારે જે કિંમતે ફ્લૅટ ખરીદ્યો હોય એના એક, બે અથવા ત્રણ ટકાના દરે સ્ટૅમ્પ-ડ્યુટી ચૂકવવાની રહે છે.